cyanic-selkie/wikianc huggingface dataset:
พลิกตำนานมาพบรัก
พลิกตำนานมาพบรัก เป็นการ์ตูนญี่ปุ่นแนวเด็กผู้หญิงที่วาดโดย ยู วาตาเซะ โดยมีตัวนำเรื่องคือ ยูกิ มิอากะ เด็กสาวผู้หลงเข้าไปในประเทศจีนยุคโบราณ และได้กลายเป็นธิดาเทพผู้รวบรวมเจ็ดดาวบริวารหงส์ทอง (หงส์แดง หรือ ซูซาคุ) เพื่อปกป้องเมืองโคนันให้พ้นจาการคุกคามของแคว้นเพื่อนบ้าน การเดินทางเพื่อรวบรวมเจ็ดดาวบริวารก่อให้เกิดเรื่องราวมากมาย ทั้งมิตรภาพ การต่อสู้ และความรัก
สำหรับลิขสิทธิ์ของการ์ตูนเรื่องนี้ในประเทศไทยเป็นของสำนักพิมพ์บงกช พับลิชชิ่ง มีทั้งหมด 2 ภาค คือ พลิกตำนานมาพบรัก (หงส์ทอง) 18 เล่มจบ และ พลิกตำนานมาพบรัก ภาคตำนานเทพเก็มบุ 4 เล่ม (ยังไม่จบ)
เรื่องย่อ
ยูกิ มิอากะ สาวน้อยสุดแสนร่าเริงและเป็นมิตรกับทุกคน กินเก่ง (ตะกละนั่นเอง) ซุ่มซ่าม และหัวไม่ค่อยดี กับ ฮงโง ยุย เด็กสาวที่เพียบพร้อม สวย และเรียนเก่ง ทั้งสองเป็นเพื่อนสนิทที่ตั้งใจจะสอบเข้าเรียนต่อ ม.ปลาย ด้วยกัน วันหนึ่ง เด็กสาวทั้งสองได้เข้าไปอ่านหนังสือในห้องสมุดแห่งชาติ ในขณะนั้นได้เกิดแผ่นดินไหว ทั้งคู่ได้เข้าไปหลบในห้องที่เก็บหนังสือเก่า และได้เจอกับหนังสือ ตำนานชิจินเทนฉิ เมื่อเปิดอ่าน ทั้งคู่ก็ถูกดูดเข้าไปข้างในตำนานเล่มนั้น มิอากะและยุย โผล่มาอยู่ในที่ที่ทั้งคู่ไม่รู้จัก และได้ถูกพ่อค้าทาสจับตัว ทันใดนั้นเองได้มีชายหนุ่มที่มีอักษรกลางหน้าผากเข้ามาช่วยเอาไว้ได้ แต่ไมทันที่ทั้งคู่จะได้ถามชื่อชายคนนั้น ทั้งคู่ก็ได้กลับมาสู่โลกปัจจุบัน ทำให้งงกับเหตุการณ์ที่เกิดขึ้นเมื่อกี้เป็นอย่างมาก
เมื่อมิอากะกลับบ้าน ก็เกิดมีปากเสียงกับแม่ จึงได้หนีออกจากบ้าน มิอากะไม่มีที่ไปเลยคิดว่าจะลองไปอ่านตำนานเล่มนั้น เผื่อจะได้เจอกับชายคนนั้นอีกครั้ง เมื่อมิอากะได้แอบเข้ามาในห้องสมุดและเปิดหนังสือเล่มนั้น เธอจึงได้เข้าไปในหนังสืออีกครั้ง และเริ่มเดินทางหาชายคนที่ได้ช่วยเหลือเธอครั้งนั้น แต่เธอเองก็ถูกอันธพาลหลอกลวงไป โดยอ้างว่าเป็นเพื่อนของคนที่มิอากะตามหา แต่มิอากะเองก็คิดว่าเป็นความฝันของตัวเอง จึงได้ต่อสู้ขัดขืนแต่ก็สู้ไม่ไหว ทันใดนั้นเอง ชายหนุ่มที่เธอตามหาก็ได้เข้ามาช่วยไว้อีกครั้ง  มิอากะจึงขอติดตามชายหนุ่มที่มีอักษรกลางหน้าผากคนนี้ด้วย ชายหนุ่มที่มาช่วยมิอากะคือ ทามาโฮเมะ ซึ่งเป็นคนเห็นแก่เงิน ทำอะไรก็ได้ทุกอย่างเพื่อเงิน แต่เป็นคนใจดี
ตอนนั้นได้มีขบวนของฮ่องเต้ผ่านมา ทามาโฮเมะได้เปรย ๆ ว่า ถ้าได้เพชรบนยอดมงกุฏของงฮ่องเต้ คงจะขายได้ราคาดี มิอากะจึงอาสาไปเอามาเพื่อตอบแทนที่ทามาโฮเมะได้ช่วยเหลือตนไว้ มิอากะได้เข้าไปขวางขบวนของฮ่องเต้และร้องขอเพชรบนมงกุฏทำให้ทหารองครักษ์จะเข้ามาจับกุมมิอากะ ทามาโอเมะเห็นท่าไม่ดีเลยเข้ามาช่วย ด้วยความตกใจของมิอากะได้มีแสงสีแดงสว่างรอบตัวเธอ แล้วเธอเองก็กลับมายังโลกปัจจุบัน แต่มิอากะยังไม่อยากจากทามาโฮะเมะจึงตะโกนร้อง แล้วเธอก็กลับมาที่เดิมอีกครั้ง ทำให้ผู้คนและฮ่องเต้ประหลาดใจมาก
ทางด้านยุยที่ออกตามหามิอากะ เริ่มสงสัยกับเหตุการณ์ที่เกิดขึ้นกับตัวเอง ที่เลือดและน้ำซืมออกมาจากชุดนักเรียน ยุยคิดว่ามันต้องเกี่ยวข้องกับมิอากะเป็นแน่ และคิดว่ามิอากะคงจะกลับไปอ่านหนังสือเล่มนั้นอีกครั้ง ยุยจึงลอบเข้าไปในห้องสุมด และก็พบหนังสือเล่มนั้นตกอยู่ จึงหยิบมาอ่านจึงรู้ว่าเรื่องราวของเธอและมิอากะได้กลายเป็นตัวอักษรในหนังสือเล่มนั้นไปแล้ว หลังจากเหตุการณ์การเชื่อมความสัมพันธ์ของมิอากะกับนุริโกะก็ดูจะดีขึ้น เมื่อโฮโตโฮริเรียกมิอากะเข้าไปคุยในห้องและบอกกับมิอากะว่าตนนั้นชอบมิอากะ ซึ่งมีนุริโกะและทามาโฮเมะแอบฟังอยู่ ทามาโฮเมะจึงจะเข้าเมืองและมิอากะจะขอตามไปด้วยแต่โดนปฏิเสธ มิอากะจึงแอบตามไป แต่แล้วเมื่อผู้คนเห็นมิอากะซึ่งตอนนี้เป็นธิดาหงส์แดงก็เกิดการชุลมุน ทามาโฮเมะพามิอากะหนีมาได้แต่มาเจอกับกลุ่มค้าทาสซึ่งต้องการตัวมิอากะ ทามาโฮเมะจึงเข้าต่อสู้จนโดนตัดเปียผมขาดแล้วได้แผลที่ใบหน้าเล็กน้อย มิอากะได้สารภาพรักกับทามาโฮเมะแต่ทามาโฮเมะตอบกลับไปว่า "แต่ข้าไม่ได้คิดเช่นนั้นกับเจ้า" ทำให้มิอากะช็อกหมดสติไป
หมอหลวงบอกว่าอาการของมิอากะเกิดจากอาการช็อกอย่างแรงบวกกับมีเรื่องกระทบกระเทือนจิตใจมาก่อนหน้านี้แล้ว โฮโตโฮริคิดว่ามิอากะคงอยากลับบ้าน จึงจะหาทางส่งมิอากะกลับไปยังโลกที่เธอจากมา จึงออกเดินทางไปหา ไทอิสึคุง เทพเจ้าผู้เรื่องของจตุรเทพและวิธีส่งหญิงต่างโลกกลับไปยังโลกที่จากมาได้
เหล่าบริวารและธิดาหงส์แดงได้ออกเดินทางหลังจากที่อาการของมิอากะดีขึ้น แต่มิอากะกับทามาโฮเมะไม่กล้าแม้แต่จะมองหน้ากัน โฮโตโฮริได้ปลอมตัวเป็นสามัญชนเพื่อไปอารักขามิอากะอย่างใกล้ชิด ทำให้นุริโกะหึงมิอากะที่โฮโตโฮริให้ความสำคัญมิอากะมากกว่าตน แต่มิอากะก็รับปากกับนุริโกะแล้วว่าจะพูดกับโฮโตโฮริให้เรื่องที่นุริโกะชอบเขา หลังจากเดินทางมาได้ซักพักก็พักแรมกันในป่า นุริโกะวางแผนเพื่อให้มิอากะกับทามาโฮเมะได้ปรับความเข้าใจกัน นุริโกะบอกมิอากะว่ากลางป่ามีบ่อน้ำพุร้อนสามารถลดไข้ได้ลองไปแช่ดูเผื่อว่าอาการจะดีขึ้น และไปบอกทามาโฮเมะว่ามิอากะมีธุระจะคุยด้วยให้ไปที่บ่อน้ำพุร้อนกลางป่า ขณะที่มิอากะแช่น้ำอยู่นั้น ได้มีบางอย่างพุ่งตรงเข้ามาใส่มิอากะ เธอส่งเสียงร้อง และทามาโฮเมะผ่านมาพอดีได้กระโดดเข้าช่วยเหลือ ทำให้ทั้งคู่ได้คุยกันอีกครั้ง ทั้งคู่ขอโทษพร้อมกัน ทามาโฮเมะเองก็บอกกลับไปว่า ขอโทษเพราะว่าเกิดมาไม่เคยมีคนมาบอกรักเลยไม่ทันตั้งตัว แล้วก็กลับไปที่พัก นุริโกะที่แอบดูเกตุการณ์บนกิ่งไม้นั้นได้หักลงมา มิอากะรู้ว่าทั้งหมดเป็นแผนของนุริโกะจึงโผเข้ากอดและขอบคุณที่ทำให้ได้คุยกับทามาโฮเมะและทำความเข้าใจกัน แต่ว่าชุดของนุริโกะเลื่อนหลุด ทำให้มิอากะเห็นว่านุริโกะไม่มีหน้าอก นั่นก็คือนุริโกะเป็นผู้ชายนั่นเอง(แต่ใจเป็นหญิง) ทำเอามิอากะไข้ขึ้นมาอีกครั้งเลยทีเดียว
ฝ่ายยุย ที่แอบหลงรักทามาโฮเมะอยู่เงียบๆ ได้ตามมิอากะเข้ามาในหนังสืออีกครั้ง ก็ต้องพบกับโชคร้ายที่คาดไม่ถึง แต่นาคาโกะ 1 ในดาวบริวารมังกรเขียวได้มาช่วยเธอไว้ และเมื่อนาคาโกะได้เป่าหูยุยว่า มิอากะหักหลังเธอ ทอดทิ้งเธอเพื่อไปหาทามาโฮเมะ ยุยจึงเกิดความเคียดแค้นอย่างที่สุด และยอมรับตำแหน่งธิดามังกรเขียว เพื่อตั้งตนเป็นศัตรูกับมิอากะ
แบงค์ออฟไชน่าทาวเวอร์
แบงค์ออฟไชน่าทาวเวอร์ (, Bank of China Tower หรือ BOC Tower) เป็นตึกระฟ้าแห่งหนึ่งที่ตั้งอยู่ในย่านเซ็นทรัล ทางตะวันตกของเกาะฮ่องกง บนถนน 1 การ์เดน เป็นอาคารสำนักงานใหญ่ของธนาคารแห่งประเทศจีน สาขาฮ่องกง
ตึกนี้ได้รับการออกแบบโดยสถาปนิกชาวจีน ไอ. เอ็ม. เพ โดยตัวตึกมีความสูง 305 เมตร (1,000.7 ฟุต) และเสาอากาศสองตัวรวมความสูงทั้งหมด 367.4 เมตร (1,205.4 ฟุต) และยังเคยเป็นอาคารที่สูงที่สุดในฮ่องกงและทวีปเอเชียตั้งแต่ปี ค.ศ. 1989 ถึง 1992 นอกจากนี้ยังเป็นอาคารแห่งแรกนอกประเทศสหรัฐอเมริกาที่มีความสูงมากกว่า 305 เมตร (1,000 ฟุต) อีกด้วย ในปัจจุบัน แบงค์ออฟไชน่าทาวเวอร์เป็นตึกที่มีความสูงเป็นอันดับ 4 ของฮ่องกง รองจาก เซ็นทรัลพลาซา ทูอินเตอร์เนชัลนัลไฟแนนซ์เซ็นเตอร์ และอินเตอร์เนชันแนลคอมเมิร์ซเซ็นเตอร์
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดกาญจนบุรี
ฮ่องกงในเอเชียนบีชเกมส์ 2008
เขตบริหารพิเศษฮ่องกงแห่งสาธารณรัฐประชาชนจีน ได้เข้าร่วมการแข่งขันกีฬาเอเชียนบีชเกมส์ 2008 ในระหว่างวันที่ 18 ตุลาคม ถึง 26 ตุลาคม ค.ศ. 2010 (พ.ศ. 2551) ณ จังหวัดบาหลี ประเทศอินโดนีเซีย โดยหลังจากจบการแข่งขันในครั้งนี้ ฮ่องกง สามารถคว้าเหรียญทองมาได้มากเป็นอันดับที่ 6 คือ 3 เหรียญทอง 3 เหรียญเงิน และ 2 เหรียญทองแดง
จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาญจนบุรี และอำเภอไทรโยค (เฉพาะตำบลศรีมงคล)
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอท่าม่วง อำเภอด่านมะขามเตี้ย อำเภอบ่อพลอย (เฉพาะตำบลหนองกุ่ม) และอำเภอพนมทวน (เฉพาะตำบลหนองโรง ตำบลทุ่งสมอ ตำบลดอนเจดีย์ และตำบลหนองสาหร่าย)
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอท่ามะกาและอำเภอพนมทวน (เฉพาะตำบลพังตรุ ตำบลรางหวาย ตำบลพนมทวน และตำบลดอนตาเพชร)
เขตเลือกตั้งที่ 4
เขตการเลือกตั้งที่ 4 ประกอบด้วยอำเภอเลาขวัญ อำเภอห้วยกระเจา อำเภอบ่อพลอย (เฉพาะตำบลบ่อพลอย ตำบลหนองรี ตำบลหลุมรัง ตำบลช่องด่าน และตำบลหนองกร่าง) อำเภอหนองปรือ และอำเภอศรีสวัสดิ์ (เฉพาะตำบลเขาโจด)
เขตเลือกตั้งที่ 5
เขตการเลือกตั้งที่ 5 ประกอบด้วยอำเภอทองผาภูมิ อำเภอสังขละบุรี อำเภอไทรโยค (เฉพาะตำบลลุ่มสุ่ม ตำบลท่าเสา ตำบลสิงห์ ตำบลไทรโยค ตำบลวังกระแจะ และตำบลบ้องตี้) และอำเภอศรีสวัสดิ์ (เฉพาะตำบลนาสวน ตำบลด่านแม่แฉลบ ตำบลหนองเป็ด ตำบลท่ากระดาน และตำบลแม่กระบุง)
คูลดาวน์
คูลดาวน์ ในการเล่นวิดิโอเกม มักหมายถึงกลไกอย่างหนึ่งของระบบการเล่นเกม ในรูปแบบของช่วงเวลาที่ผู้เล่นจะต้องรอ ก่อนที่จะสามารถเรียกใช้การกระทำเดิมได้อีกครั้ง ช่วงเวลาคูลดาวน์อาจแสดงออกได้ในหลายรูปแบบ เช่น เกมยิงปืน ช่วงคูลดาวน์อาจเป็นช่วงของการบรรจุกระสุนใหม่ของปืนชนิดนั้น ๆ (รีโหลด) หรือในเกมที่มีการใช้เวทมนตร์ ช่วงคูลดาวน์อาจอยู่ในรูปของระยะเวลาที่ต้องรอในการร่ายเวทมนตร์บทเดิม
ในการออกแบบเกม ช่วงเวลาคูลดาวน์มีจุดประสงค์เพื่อให้เกมเกิดความสมดุล และทดแทนข้อดีข้อด้อยของการกระทำต่าง ๆ ในเกม โดยปกติแล้ว จะใช้หลักว่า "คูลดาวน์ต่ำ เร็ว แต่เบา คูลดาวน์สูง แรง แต่ช้า" ผู้เล่นจึงต้องเลือกว่าจะใช้พลังระดับสูงแต่ใช้ได้ไม่ต่อเนื่อง หรือใช้พลังระดับต่ำแต่ใช้ได้บ่อย ๆ สำหรับเกม
บางครั้งในทางเทคนิค ช่วงเวลาคูลดาวน์ก็ถูกนำมาใช้เพื่อควบคุมทรัพยากรของระบบ ไม่ให้เกิดความอืดหรือแสดงผลผิดพลาด มักพบบ่อยในเกมออนไลน์ ซึ่งใช้การคูลดาวน์มาป้องกันไม่ให้ผู้เล่นทำการสแปมท่าโจมตีรัวๆ ซึ่งอาจก่อให้เกิดการแล็กของเซิร์ฟเวอร์ได้
หมินจี่
เหมี่ยนจื้อ หรือภาษากวางตุ้งว่า หมินจี่ (เยฺว่พิน: min5 zi6) เป็นอาหารมาเก๊าชนิดหนึ่ง ทำจากเนื้อหมูหรือเนื้อวัวบด ปรุงรสด้วยกากน้ำตาลและซอสถั่วเหลือง หากโปะด้วยไข่ดาวด้านบนจะเรียกว่า หมินจี่ฉาวต๋าน (เยฺว่พิน: min5 zi6 caau2 daan2) สันนิษฐานว่าชื่อ หมินจี่ มาจากคำว่า minced ของภาษาอังกฤษ ซึ่งได้รับมาจากกลุ่มชนที่ใช้ภาษาอังกฤษในฮ่องกง แต่บางส่วนก็เชื่อกันว่าอาหารชนิดนี้มีต้นกำเนิดมาจากเมืองกัว ประเทศอินเดีย ซึ่งเป็นอดีตอาณานิคมของจักรวรรดิโปรตุเกสมาก่อน
ในชุมชนกุฎีจีน กรุงเทพมหานคร มีอาหารที่ใกล้เคียงกันเรียกว่า สัพแหยก เป็นเนื้อสัตว์สับผัดกับเครื่องเทศเติมผงขมิ้นทำให้มีกลิ่นแรง มีรสเปรี้ยวนำ หวาน และเค็ม รับประทานกับขนมปังหรือข้าว
โรงพยาบาลค่ายสุรนารี
โรงพยาบาลค่ายสุรนารี เป็นโรงพยาบาลประจำกองทัพภาคที่ 2 ค่ายสุรนารี จังหวัดนครราชสีมา ในสังกัดกองทัพบก
ประวัติโรงพยาบาล
พ.ศ. 2443 ก่อตั้งกองการพยาบาล 1 กอง ในกรมทหารบกนครราชสีมา มี พลตรี หม่อมเจ้าศรีไศเฉลิมศักดิ์ เป็นผู้บังคับบัญชา สำหรับกองพยาบาลนั้นมี ร้อยเอก หลวงบำรุงรสระงับพยาธิ (ชื่น) แพทย์แผนโบราณเป็นผู้บังคับกอง แบ่งการรักษาออกเป็น ๒ แผนก คือ คนไข้ทางยา และ คนไข้ทางบาดแผล ยาที่ใช้เป็นยาแผนโบราณ เช่น ยาต้มและยาผง พื้นที่ทำการเป็นโรงไม้พื้นกระดานฝาขัดแตะและหลังคามุงแฝกหนึ่งโรง เป็นที่รักษาพยาบาลและที่ทำการด้วย จุคนไข้ประมาณ 100 คน
พ.ศ. 2447 กรมทหารบกนครราชสีมา ได้เปลี่ยนเป็น กองพลที่ 5 ดังนั้น กองพยาบาลจึงได้เปลี่ยนชื่อเป็น กองพยาบาลที่ 5
พ.ศ. 2468 ได้เปลี่ยนชื่อกองพยาบาลในกองพลทหารบกที่ 5 มาเป็น กองเสนารักษ์ ในกองพลทหารบกที่ 5
พ.ศ. 2493 กอง. สร. มณฑล 3 ได้เปลี่ยนชื่อเป็น โรงพยาบาลภาคที่ 2 และไปขึ้นการบังคับบัญชากับภาคทหารบกที่ 2
พ.ศ. 2499 ได้เปลี่ยนชื่อโรงพยาบาลภาคทหารบกที่ 2 เป็น โรงพยาบาลสุรนารี โอนการบังคับบัญชาไปขึ้นกับ มทบ. 3
พ.ศ. 2504 ขึ้นการบังคับบัญชากองทัพภาคที่ 2
พ.ศ. 2509 โอนการบังคับบัญชาไปขึ้นกับมณฑลทหารบกที่ 3 อีกครั้งหนึ่ง
พ.ศ. 2512 โอนการบังคับบัญชา โรงพยาบาลค่ายสุรนารี ไปขึ้นกับกองทัพภาคที่ 2 เป็นโรงพยาบาลทั่วไปของกองทัพบก ขึ้นตรงการบังคับบัญชาต่อกองทัพภาคที่ 2
พ.ศ. 2516 โรงพยาบาลค่ายสุรนารี ได้รับพระราชทานชื่อเป็น โรงพยาบาลค่ายสุรนารี
รัฐธรรมนูญแห่งราชอาณาจักรไทย พุทธศักราช 2521
รัฐธรรมนูญแห่งราชอาณาจักรไทย พุทธศักราช 2521 รัฐธรรมนูญแห่งราชอาณาจักรไทย ฉบับที่ 13 ประกาศใช้เมื่อวันที่ 22 ธันวาคม 2521 มีพลอากาศเอก หะริน หงสกุล ประธาน สภานิติบัญญัติแห่งชาติ เป็นผู้รับสนองพระบรมราชโองการ
รัฐธรรมนูญฉบับนี้สิ้นสุดลงเมื่อวันเสาร์ที่ 23 กุมภาพันธ์ 2534 ตามประกาศของ คณะรักษาความสงบเรียบร้อยแห่งชาติ รวมเวลาประกาศใช้รัฐธรรมนูญฉบับนี้ทั้งสิ้น 12 ปี 2 เดือน 1 วัน
อำเภอโนนสะอาด
โนนสะอาด เป็นอำเภอหนึ่งของจังหวัดอุดรธานี และเป็น 1 ใน 5 อำเภอของจังหวัดที่มีทางรถไฟสายตะวันออกเฉียงเหนือผ่าน โดยเมื่อเดินทางจากกรุงเทพมหานคร จะเป็นอำเภอแรกเมื่อเข้าสู่เขตจังหวัดอุดรธานี
ที่ตั้งและอาณาเขต
อำเภอโนนสะอาดตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอโนนสะอาดแบ่งพื้นที่การปกครองออกเป็น 6 ตำบล 66 หมู่บ้าน
ไดแคมบา
ไดแคมบา (Dicamba; 3,6-dichloro-2-methoxybenzoic acid)เป็นสารกำจัดวัชพืชที่ใช้ควบคุมวัชพืชกลุ่มกุหลาบปีเดียวและหลายปีในไร่องุ่นและที่ดอน กำจัดวัชพืชใบกว้างได้ดีรวมทั้งพืชตระกูลถั่ว ใช้ร่วมกับสารกำจัดวัชพืชชนิดอื่น เช่น   phenoxyalkanoic acid เพื่อควบคุมวัชพืชในบริเวณที่ไม่ได้เพาะปลูก ชื่อทางการค้า เช่น   Banvel, Oracle และ Vanquish ออกฤทธิ์เป็นออกซินได้ด้วย
อำเภอโนนสะอาด
การปกครองส่วนท้องถิ่น
ท้องที่อำเภอโนนสะอาดประกอบด้วยองค์กรปกครองส่วนท้องถิ่น 7 แห่ง ได้แก่
รายชื่อตัวละครใน ฮันเตอร์ x ฮันเตอร์
ต่อไปนี้คือ รายชื่อตัวละครในฮันเตอร์ x ฮันเตอร์ ผลงานการ์ตูนของ โยชิฮิโร โทะกะชิ
ฮันเตอร์
กฎ 10 ข้อสำหรับฮันเตอร์ 1. ฮันเตอร์ต้องล่า หรือ ค้นหาบางสิ่งบางอย่าง 2. ฮันเตอร์ต้องใช้เน็นเป็น 3. ไม่ว่ากรณีใดๆ คนที่เป็นฮันเตอร์แล้วจะไม่ถูกเพิกถอนคุณสมบัติการเป็นฮันเตอร์ แต่ว่าบัตรฮันเตอร์จะไม่มีการออกให้ใหม่เป็นครั้งที่2 4. ฮันเตอร์ห้ามตามล่าฮันเตอร์ด้วยกันเอง ยกเว้นแต่ฮันเตอร์นั้นจะทำกระทำผิดขั้นรุนแรง 5. ฮันเตอร์ที่ค้นพบหรือมีผลงานเป็นที่ยอมรับจะถูกแต่งตั้งเป็นซิงเกิลฮันเตอร์ 6. ฮันเตอร์ดาวเดียวจะถือเป็นเจ้าหน้าที่ระดับสูง และถ้ามีลูกศิษย์ที่ได้รับดาวก็จะถูกแต่งตั้งเป็นดับเบิ้ลฮันเตอร์ 7. ฮันเตอร์สองดาวที่มีผลงานยอดเยี่ยมหลายๆครั้งจะถูกแต่งตั้งเป็นทริปเปิ้ลฮันเตอร์ 8. หากเหล่าฮันเตอร์ไม่ได้รับการสนับสนุนขั้นต่ำจากสมาคม สามารถรวบรวมรายชื่อเพื่อเพิกถอนประธานได้หากได้รับการสนับสนุนจากเสียงข้างมาก เมื่อตำแหน่งประธานว่างลง การเลือกตั้งประธานจะเกิดขึ้นทันทีโดยมีรองประธานรักษาการชั่วคราวแทนจนกว่าจะได้ตัวประธานคนใหม่ 9. ประธานเป็นคนกำหนดวิธีการสอบคัดเลือกฮันเตอร์ และเพื่อยืนยันว่าเป็นวิธีที่เหมาะสม จะต้องได้รับการสนับสนุนจากเสียงข้างมาก 10. เรื่องอื่นที่ไม่ได้ระบุไว้ในนี้จะถูกกำหนดโดยประธาน รองประธาน และเหล่าที่ปรึกษา โดยประธานจะเป็นผู้แต่งตั้งรองประธานและที่ปรึกษาเอง
โจรเงามายา
โจรเงามายา (Shadow Brigade หรือ Phantom Troupe) เป็นชื่อกลุ่มโจรตัวละครจากการ์ตูนเรื่อง ฮันเตอร์ x ฮันเตอร์ เป็นชื่อกลุ่มโจรที่มีฝีมือสูง มีชื่อเรียกว่า แก๊งแมงมุม เนื่องจากสมาชิกแต่ละคนจะมีรอยสักแมงมุม 12 ขา โดยจะสักหมายเลขสมาชิกไว้ในรอยสัก สมาชิกเงามายาเปลี่ยนหน้ากันไปเรื่อย ด้วยเหตุผลหลายอย่าง แต่ส่วนมากคือ สมาชิกเก่าเสียชีวิตลง แต่หากต้องการเป็นสมาชิกของกลุ่มโจรนี้ก็ต้องโค่นสมาชิกเก่าให้ได้เสียก่อน
สมาชิก
สมาชิกกลุ่มโจรเงามายา โดยปกติจะมีด้วยกัน 13 คนเสมอ ชื่อตัวละคร สะกดตามต้นฉบับภาษาไทยของเนชั่น ตามโดยชื่อภาษาญี่ปุ่นและโรมะจิ และชื่อภาษาอังกฤษที่ปรากฏในช่วงเล่มแรกๆ และสุดท้ายเป็นชื่อภาษาอังกฤษที่ผู้วาดกำหนดชื่อในคู่มือแนะนำตัวละครของทางจัมป์
อดีตสมาชิก
คือสมาชิกที่เสียชีวิตหรือถอนตัวออกไป โดยหัวหน้าจะเป็นคนคัดเลือกสมาชิกใหม่เข้ามาแทนที่
เรื่องหัวใจ ไม่ไหวอย่าฝืน
เรื่องหัวใจ ไม่ไหวอย่าฝืน (It's Okay to Not Be Okay) เป็นละครโทรทัศน์เกาหลีใต้ปี ค.ศ. 2020 ประพันธ์โดยโจ ย็อง กำกับโดยพัก ชิน-อู และนำแสดงโดยคิม ซู-ฮย็อน, ซอ เย-จี, โอ ชัง-เซ และพัก กยู-ย็อง เป็นเรื่องราวเกี่ยวกับพระเอกที่ทำหน้าที่ดูแลผู้ป่วยในโรงพยาบาลจิตเวช และนักเขียนหนังสือเด็กที่พฤติกรรมต่อต้านสังคม
ละครออกอากาศทั้งหมด 16 ตอนทางช่องโทรทัศน์ทีวีเอ็นและเน็ตฟลิกซ์ ตั้งแต่วันที่ 20 มิถุนายน ถึง 9 สิงหาคม ค.ศ. 2020 จากข้อมูลของนีลเส็นเกาหลี ละครดังกล่าวบันทึกเรตติงผู้ชมทั่วประเทศโดยเฉลี่ยที่ 5.4% เป็นรายการที่ได้รับความนิยมมากที่สุดในปี ค.ศ. 2020 ในประเภทโรแมนติกบนเน็ตฟลิกซ์ในเกาหลีใต้ ผลการตอบรับที่สำคัญส่วนใหญ่เป็นไปในเชิงบวก; แต่นักวิจารณ์บางคนวิพากษ์วิจารณ์บทของละครในครึ่งหลัง แต่ก็ยกย่องการแสดงของนักแสดง
เดอะนิวยอร์กไทมส์ยกให้ เรื่องหัวใจ ไม่ไหวอย่าฝืน เป็นหนึ่งใน "การแสดงระดับนานาชาติที่ดีที่สุดของปี ค.ศ. 2020" ในงานประกาศรางวัลแพ็กซังอาร์ตส์อะวอดส์ ครั้งที่ 57 ได้รับการเสนอชื่อเข้าชิง 8 ครั้ง โดยได้รับรางวัล 2 รางวัล (นักแสดงสมทบชายยอดเยี่ยม – รางวัลโทรทัศน์และเทคนิคสำหรับการออกแบบเครื่องแต่งกาย) รางวัลอินเตอร์เนชันแนลเอ็มมีอะวอดส์ ครั้งที่ 49 ในสาขาภาพยนตร์โทรทัศน์หรือละครสั้นยอดเยี่ยม
เรื่องย่อ
มุน คัง-แท (คิม ซู-ฮย็อน) อาศัยอยู่กับมุน ซัง-แท (โอ ชัง-เซ) พี่ชายของเขาที่เป็นออทิสติก พวกเขามักจะย้ายจากเมืองหนึ่งไปอีกเมืองหนึ่งตั้งแต่ซัง-แทพบเห็นการฆาตกรรมแม่ของพวกเขา คังแททำงานเป็นผู้ดูแลในหอผู้ป่วยจิตเวช ระหว่างทำงานในโรงพยาบาล เขาได้พบกับนักเขียนหนังสือเด็กชื่อดัง โก มุน-ย็อง (ซอ เย-จี) ซึ่งมีข่าวลือว่าเป็นโรคบุคลิกภาพต่อต้านสังคม
สถานการณ์ชักนำให้คัง-แทต้องทำงานที่โรงพยาบาลจิตเวชอ๊กในเมืองซ็องจินที่สมมติขึ้น ซึ่งเป็นเมืองเดียวกับที่พวกเขาเคยอาศัยอยู่เมื่อครั้งยังเด็ก ในขณะเดียวกันมุน-ย็อง ก็สร้างความหลงใหลให้กับคัง-แทที่โรแมนติกหลังจากพบว่าอดีตของพวกเขาทับซ้อนกัน เธอตามเขาไปที่ซ็องจิน ซึ่งทั้งสามคนก็เริ่มรักษาบาดแผลทางอารมณ์ของกันและกันอย่างช้า ๆ พวกเขาไขความลับมากมาย แสวงหาการปลอบโยนจากกันและกัน และก้าวไปข้างหน้าในชีวิต
รางวัล
นิตยสารแอลจัดอันดับให้เป็น 2 ในรายชื่อ "10 ละครเกาหลีที่ดีที่สุดสำหรับการรับชมแบบต่อเนื่องบนเน็ตฟลิกซ์"
ยาร์นพอจเก
ยาร์นพอจเก (Järnpojke) หรือ เด็กชายเหล็ก (Iron Boy) หรือที่รู้จักในขื่อ "เด็กชายน้อยหมายจันทร์" (little boy who looks at the moon) เป็นประติมากรรมในย่านเมืองเก่า กัมลา สตาน ของสต็อกโฮล์ม ประติมากรรมมีความสูงเพียง 15 cm จึงเป็นประติมากรรมสาธารณะที่เตี้ยที่สุดในสต็อกโฮล์ม
ประติมากรรมนี้สร้างขึ้นในปี 1954 โดยศิลปินชาวสวีเดน ลิสส์ เอริคซัน และถูกนำมาตั้งตรงจุดปัจจุบันในปี 1967 ประติมากรรมนี้ตั้งอยู่ใกล้กับโบสถ์ฟินนิช ไม่ไกลจากพระราชวังสต็อกโฮล์ม
พระโกนาคมนพุทธเจ้า
พระโกนาคมนพุทธเจ้า เป็นพระพุทธเจ้าพระองค์ที่ 23 ในพุทธวงศ์ และเป็นพระองค์ที่ 2 ในภัททกัปนี้ ที่พระองค์มีพระนามเช่นนี้เนื่องจากขณะที่พระองค์ประสูติฝนทองได้ตกลงมาทั่วทั้งชมพูทวีป พระองค์ทรงแสดงธรรมโปรดภิยโยสราชกุมารและอุดรราชกุมาร พร้อมด้วยบริวาร พระกายสูง 30 ศอก มีพระชนมายุ 30,000 พรรษาจึงเสด็จปรินิพพาน
พระอัครสาวก
พระอัครสาวกคือ
โอมาร์ มาลากอน
โอมาร์ ปูเอนเตส มาลากอน (Omar Puentes Malagón; 3 เมษายน ค.ศ. 1956 – ) เป็นหัวหน้าสตาฟฟ์โค้ชชาวคิวบา ที่ให้การช่วยเหลือและฝึกซ้อมแก่นักมวยสากลสมัครเล่นทีมชาติไทย ตั้งแต่สมัยโอลิมปิกฤดูร้อน 2008 และมีส่วนช่วยนักกีฬามวยสากลสมัครเล่นทีมชาติไทยในโอลิมปิกทุกราย ทั้งสายลม อาดี, ฉัตรชัย บุตรดี และแก้ว พงษ์ประยูร โดยก่อนการชกแต่ละครั้ง มาลากอนมักหยิบสร้อยไม้กางเขนขึ้นมาเพื่ออธิษฐานต่อสิ่งศักดิ์สิทธิ์ร่วมกับชาวไทย และเป็นหนึ่งในผู้ที่ไม่ยอมรับคำตัดสินของกรรมการเมื่อครั้งที่ แก้ว เป็นฝ่ายแพ้ โจว ซื่อหมิง นักมวยชาวจีนในรอบชิงชนะเลิศมวยสากลสมัครเล่นรุ่นไลท์ฟลายเวท ในโอลิมปิกฤดูร้อน 2012 รวมทั้งต้องการประกาศให้รู้ว่า แก้ว พงษ์ประยูร สมควรเป็นฝ่ายชนะ  ทั้งนี้ มาลากอนได้รับความประทับใจจากชาวไทยหลายคนในระดับเดียวกันกับเกียรติพงษ์ รัชตเกรียงไกร โค้ชวอลเลย์บอลหญิงทีมชาติไทย และชเว ยองซอก โค้ชเทควันโดทีมชาติไทยชาวเกาหลี
พระโกนาคมนพุทธเจ้า
อัครอุบาสก
อัครอุบาสกคือ
โอมาร์ มาลากอน
พ.ศ. 2556 โอมาร์ มาลากอน ทำหน้าที่เป็นหัวหน้าผู้ฝึกสอนนักมวยสากลสมัครเล่นทีมชาติไทย ในการแข่งมวยสากลสมัครเล่นชิงแชมป์โลก "ไอบาเวิลด์บ็อกซิ่งแชมเปียนชิพ 2013" ที่จัดขึ้น ณ ประเทศคาซัคสถาน
ในปี พ.ศ. 2558 โอมาร์ถูกสมาคมมวยสากลแห่งประเทศไทย ปลดออกจากตำแหน่งหัวหน้าผู้ฝึกสอนโดยลดตำแหน่งลงมาเพียงผู้ฝึกสอน เนื่องจากโอมาร์กระทำการขัดกับนโยบายของสมาคมฯโดยปล่อยให้นักมวยสากลสมัครเล่นทีมชาติไทยชุดเอและบีที่ทำการแข่งขันมวยสากลสมัครเล่นนานาชาติ ชิงถ้วยพระราชทานพระบาทสมเด็จพระเจ้าอยู่หัวฯ ที่เมืองพัทยา จังหวัดชลบุรี ที่เข้าชิงกันเองและปล่อยให้ชกกันแบบไม่เต็มที่
พระโกนาคมนพุทธเจ้า
อัครอุบาสิกา
อัครอุบาสิกาคือ
โกทูโนว์
โกทูโนว์ (GotoKnow.org) เป็นเว็บไซต์ให้บริการบล็อก สำหรับแลกเปลี่ยนเรียนรู้บนอินเทอร์เน็ต พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ จากคณะวิทยาการจัดการ มหาวิทยาลัยสงขลานครินทร์ เปิดให้บริการเมื่อวันที่ 27 พฤษภาคม พ.ศ. 2548 โดยในขณะนั้นมีเครื่องเซิร์ฟเวอร์อยู่ที่ ซานฟรานซิสโกประเทศสหรัฐอเมริกา ก่อนที่จะย้ายมาเมืองไทยในวันที่ 23 ตุลาคม พ.ศ. 2549 ภายใต้การสนับสนุนหลักจากสถาบันส่งเสริมการจัดการความรู้เพื่อสังคม (สคส.) โดยภายในเว็บไซต์มีการแบ่งย่อยเนื้อหาการแลกเปลี่ยนเรียนรู้ออกเป็นกลุ่มเนื้อหาต่าง ๆ เช่น ชุมชนเบาหวาน ชุมชนอาหารปลอดภัย ชุมชนการป้องกันโรค นอกจากนี้ ในแต่ละหน้าจะเชื่อมโยงกันตามกลุ่มป้ายเพื่อง่ายต่อการค้นหาและเชื่อมโยงเนื้อหาที่ใกล้เคียงกันไว้ด้วยกัน
ผู้เขียน GotoKnow ส่วนใหญ่เป็นผู้เชี่ยวชาญจากหลายสาขาวิชา จากองค์กรเอกชน หน่วยงานรัฐบาล วงการศึกษา และวงการแพทย์ โดยมีผู้เขียนมากกว่า 65,000 คน และมีผู้เข้าชมกว่า 21,000 คนต่อวัน โดยเฉพาะในวงการศึกษาศาสตราจารย์นายแพทย์วิจารณ์ พานิช และคณะได้นำหลักการแนวคิดในการจัดการความรู้มาเผยแพร่ให้กับผู้บริหารต้นแบบของสำนักงานเลขาธิการสภาการศึกษา รุ่นที่ 1 และรุ่นที่ 2 ระหว่างปี พ.ศ. 2545-2547 และได้มีนักการศึกษาหลายท่านนำไปขยายผลต่อยอดการจัดการความรู้สู่การปฏิบัติ เช่น ดร.ปฐมพงศ์ ศุภเลิศ ได้เขียนหนังสือ "การจัดการความรู้สู่การประยุกต์ใช้ในสถานศึกษา" เพื่อเป็นเอกสารประกอบการเรียนการสอนรายวิชาการจัดการความรู้ ของนิสิตนักศึกษาระดับบัณฑิตศึกษาในมหาวิทยาลัย
ซอฟต์แวร์ที่ใช้ในรุ่นปัจจุบันเป็นซอฟต์แวร์เสรีในชื่อ "KnowledgeVolution" ที่พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ ซึ่งซอฟต์แวร์นี้ใช้ลิขสิทธิ์แบบ GPL ภายใต้ลิขสิทธิ์ของสถาบันส่งเสริมการจัดการความรู้เพื่อสังคม
สำหรับการบริหารจัดการ GotoKnow.org นั้น ในช่วง 3 ปีแรกของการดำเนินงานได้รับการสนับสนุนงบประมาณในพัฒนาระบบและบริหารจัดการจากสถาบันส่งเสริมการจัดกาความรู้เพื่อสังคม (สคส.) อีกทั้งในช่วงก่อนหมดทุนในปีที่ 3 ได้มีการรับเงินบริจาคจากสมาชิก GotoKnow.org เพื่อสมทบทุน "กองทุนเพื่อการบริหารจัดการ GotoKnow.org / Learners.in.th" และ ณ ปัจจุบัน GotoKnow.org ได้รับการสนับสนุนหลักจากสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นทุนสนับสนุนในการพัฒนาระบบและบริหารจัดการเป็นระยะเวลา 3 ปี
การพัฒนา GotoKnow.org
GotoKnow.org ได้ติดตั้งซอฟต์แวร์ที่มีชื่อว่า KnowledgeVolution ซึ่งเป็นระบบการจัดการความรู้ระดับองค์กร (Open-Source Web-Based Enterprise Knowledge Management System) ชิ้นแรกของประเทศไทย ที่พัฒนาโดยทีมงาน UsableLabs และ โดยเริ่มแรกของการพัฒนานั้น ได้รับการสนับสนุนหลักจาก มูลนิธิสถาบันส่งเสริมการจัดการความรู้เพื่อสังคม (สคส.) สำนักงานกองทุนสนับสนุนการวิจัย (สกว.) มหาวิทยาลัยสงขลานครินทร์ และสำนักงานกองทุนสนับสนุนการสร้างเสริมสุขภาพ (สสส.)
KnowledgeVolution เป็นซอฟต์แวร์ที่พัฒนาในรูปแบบเผยแพร่รหัสต้นฉบับ (Source Code) หรือที่เรียกกันโดยทั่วไปว่าโอเพนซอร์ซ ให้ผู้ที่สนใจไม่ว่าจะเป็นองค์กรใด ๆ สามารถนำไปติดตั้งใช้งานทั้งในเครือข่ายแบบอินทราเน็ตหรืออินเทอร์เน็ต โดยไม่มีค่าใช้จ่ายใด ๆ
ซัลวาตอร์ โรซา
ซาลวาทอร์ โรซา (Salvator Rosa, ออกเสียง) (ค.ศ. 1615 - 15 มีนาคม ค.ศ. 1673) เป็นprintmaker, กวี และ จิตรกรของสมัยบารอกคนสำคัญชาวอิตาลีของในคริสต์ศตวรรษที่ 17 ที่ทำงานส่วนใหญ่ในเนเปิลส์, โรม และ ฟลอเรนซ์ ซาลวาทอร์ โรซามีชื่อเสียงว่าเป็นผู้ฟุ้งเฟ้อและไม่เหมือนผู้ใด และเป็น “นักต่อต้านตลอดกาล” ของสมัยก่อนโรแมนติค
แหล่งข้อมูลอื่น
1615 1673
ชีวกโกมารภัจจ์
ชีวกโกมารภัจจ์ (Jīvaka Komārabhacca) หรือ ชีวกกุมารภฤต (Jīvaka Kumārabhṛta) มักย่อว่า ชีวกะ (Jīvaka) เป็นแพทย์ประจำพระองค์พระโคตมพุทธเจ้าและพระเจ้าพิมพิสารแห่งแคว้นมคธ อาศัยอยู่ในราชคฤห์ช่วง 600–500 ปีก่อนคริสตกาล มีชื่อเสียงอย่างมากในเรื่องเล่าขานของเอเชียในฐานะแพทย์ตัวอย่าง ทั้งได้รับยกย่องให้เป็นแพทย์ต้นแบบของแพทย์แผนโบราณในหลายประเทศแถบเอเชีย
เอกสารข้างต้นมักพรรณนาวิธีการซับซ้อนที่ชีวกะใช้ในการแพทย์ เช่น วิธีการบางอย่างที่อาจตีความได้ว่า เป็นการผ่าตัดสมอง แต่คุณค่าในทางประวัติศาสตร์ของเนื้อหาเหล่านี้เป็นที่ถกเถียงกันมายาวนานในหมู่นักวิชาการ ถึงกระนั้น ชาวพุทธก็ยกย่องชีวกะตลอดมาในหน้าประวัติศาสตร์ของเอเชีย ทั้งแพทย์ที่มิใช่ชาวพุทธก็นับถือเขาในระดับหนึ่งโดยยกย่องเป็นแพทย์ตัวอย่างและเป็นนักบุญ นอกจากนี้ มีเอกสารการแพทย์จำนวนหนึ่งจากยุคกลางของอินเดียและจีนที่เชื่อว่า ชีวกะเป็นผู้แต่ง ปัจจุบัน ชาวอินเดียและชาวไทยยกย่องเขาเป็นผู้โอบอุ้มการแพทย์แผนโบราณ ทั้งเขายังมีบทบาทหลักในพิธีกรรมทั้งหลายที่เกี่ยวข้องกับการแพทย์แผนไทย อนึ่ง ที่ผ่านมา บทบาทของชีวกะในทางตำนานก็มีส่วนสำคัญที่ช่วยดึงดูดผู้เลื่อมใสและสร้างความชอบธรรมให้แก่พุทธศาสนา โดยมีการปรับปรุงรายละเอียดบางประการให้สอดรับกับบริบทของแต่ละท้องที่
ในคริสต์ศตวรรษที่ 7 พระถังซัมจั๋งรับราชโองการจักรพรรดิถังไท่จงไปเชิญพระไตรปิฎกมาจากอินเดีย ได้พบวัดแห่งหนึ่ง และระบุว่า เป็นวัดชีวการามวิหารของหมอชีวกะ สถานที่ที่พระถังซัมจั๋งค้นพบนั้นได้รับการขุดค้นในคริสต์ศตวรรษที่ 19 และถือเป็นหนึ่งในพุทธสถานอันเก่าแก่ที่สุดที่ยังดำรงอยู่ในปัจจุบัน
แหล่งข้อมูล
เอกสารเก่าแก่ที่สุดที่ว่าด้วยชีวิตของชีวกะนั้น คือ พระวินัยในพระไตรปิฎก ซึ่งสามารถกำหนดอายุย้อนไปได้ถึงราวครึ่งแรกของศตวรรษที่ 4 ก่อนคริสตกาล พระวินัยนี้นอกจากมีส่วนที่ว่าด้วยกฎระเบียบทางการแพทย์แล้ว ยังบรรยายชีวิตและผลงานของชีวกะ ซึ่งได้รับการแปลออกเป็นหลายภาษา
ส่วนพระไตรปิฎกภาษาจีนที่เรียกว่า "พระไตรปิฎกไทโช" นั้น มีเนื้อหาสองส่วนที่เกี่ยวกับชีวกะและไม่ได้อยู่ในพระวินัย คือ พระสูตรสองบทที่เรียกว่า "อามรปาลิชีวกสูตร" ซึ่งประพันธ์ขึ้นก่อนศตวรรษที่ 5 ก่อนคริสตกาล กับ "อามรปาลิชีวกอวทานสูตร" ซึ่งประพันธ์ขึ้นในช่วงคริสต์ศตวรรษที่ 7–10 พระสูตรทั้งสองใช้เอกสารภาษาสันสกฤตหรือเอกสารจากเอเชียกลางเป็นแหล่งข้อมูล เชื่อกันมาตลอดว่า ผู้ประพันธ์พระสูตรทั้งสอง ได้แก่ อาน ชื่อเกา (安世高) แต่ก็มีผู้โต้แย้งว่า ความเชื่อนี้เป็นเพียงความพยายามจะทำให้พระสูตรดูเก่าแก่และมีความชอบธรรม นักวิชาการอย่าง C. Pierce Salguero เห็นว่า พระสูตรดังกล่าวน่าจะใช้แหล่งข้อมูลที่จู๋ ฝ่าฮู่ (竺法護) แปลมา รวมถึงพระวินัย และเอกสารพุทธสมัยหลังพระไตรปิฎก มากกว่า โดยเป็นการปรับปรุงให้เข้าถึงผู้อ่านที่เป็นฆราวาสมากขึ้น เพราะเนื้อหาในพระวินัยนั้นเน้นให้พระสงฆ์อ่าน อนึ่ง เป็นไปได้ว่า เนื้อหาของอามรปาลิชีวกสูตรนั้นประพันธ์ขึ้นโดยรวมเอาและบางทีตั้งใจจะใช้ทดแทนเรื่องราวจากพระวินัยในสมัยแรก ๆ ที่พบในมหีศาสกะและสรวาสติวาท ส่วนอามรปาลิชีวกอวทานสูตรก็น่าจะอ้างอิงอามรปาลิชีวกสูตรอีกที แต่ขยายความโดยใช้พระวินัยฉบับธรรมคุปตกะเป็นแหล่งข้อมูล
นอกจากเอกสารข้างต้นแล้ว ยังมีเอกสารประเภทอวทานอีกหลายฉบับที่ว่าด้วยชีวกะ ทั้งยังปรากฏการอ้างถึงเขาในวรรณกรรมอินเดียหลายเรื่องที่ไม่ใช่ของพุทธศาสนา เช่น มาฐรวฤตติ ซึ่งเป็นคำอธิบายขยายความสางขยสูตร ตลอดจนกวีนิพนธ์แนวเสียดสีเรื่อง กเษเมนทระ ที่ประพันธ์ขึ้นเมื่อคริสต์ศตวรรษที่ 11 เป็นภาษากัศมีร์
นักวิชาการอย่าง Kenneth Zysk และ C. Pierce Salguero เปรียบเทียบเนื้อหาฉบับต่าง ๆ เกี่ยวกับชีวิตของชีวกะแล้ว เชื่อว่า ไม่มีฉบับไหนที่เป็นเนื้อหาดั้งเดิมเลย ชีวประวัติดั้งเดิมของชีวกะเป็นอย่างไรนั้นจึงไม่อาจรู้ได้ นอกจากนี้ ทั้งสองยังเห็นว่า เนื้อหาฉบับต่าง ๆ เหล่านี้ผ่านการปรับปรุงแก้ไขให้สอดรับกับความนิยมในท้องถิ่น ตัวอย่างเช่น Salguero เห็นว่า เนื้อหาส่วนใหญ่ในพระสูตรเกี่ยวกับชีวกะซึ่งอยู่นอกพระวินัยนั้นเขียนขึ้นโดยอาศัยภูมิปัญญาการแพทย์แผนจีน ทั้งวิธีทางแพทย์ที่ทั้งพระวินัยและพระสูตรบรรยายว่า เป็นของชีวกะนั้น ก็ดูจะเป็นการแพทย์แผนจีนมากกว่าแผนอินเดีย อนึ่ง คติสอนใจหลาย ๆ อย่างในเรื่องราวเกี่ยวกับชีวิตของชีวกะนั้นก็ปรากฏว่า ดึงมาจากตำนานเกี่ยวกับแพทย์ชาวจีนหลายคน Zysk เห็นว่า เอกสารฉบับภาษาบาลีนั้นมีความเป็นจริงมากกว่าเอกสารที่ได้รับอิทธิพลจากคติมหายานที่มีเนื้อหาไปในเชิงเวทมนตร์ปาฏิหาริย์เสียมาก เขายังเห็นว่า เอกสารภาษาทิเบตและสันสกฤตพรรณนาการรักษาโรคไว้มากกว่าที่ปรากฏในเอกสารอินเดียดั้งเดิมอย่างอายุรเวท เนื้อหาแต่ละฉบับยังบรรยายโรคภัยไว้ตามความเข้าใจในท้องถิ่นแล้วดำเนินเรื่องโดยให้หมอชีวกะมารักษา แต่ข้อความที่บรรยายในแต่ละฉบับก็คล้ายคลึงกันในหลายส่วนอยู่
บุตรที่ถูกทิ้ง
เอกสารภาษาบาลีซึ่งเป็นเอกสารเก่าแก่ที่สุด รวมถึงเอกสารภาษาจีนอย่างธรรมคุปตกะและอามรปาลิชีวกอวทานสูตร ระบุว่า ชีวกะเกิดในราชคฤห์ เมืองหลวงของมคธซึ่งมีพระเจ้าพิมพิสารเป็นพระมหากษัตริย์ มารดาของชีวกะเป็นหญิงงามเมือง พระไตรปิฎกฉบับภาษาบาลีและฉบับธรรมคุปตกะระบุนามของนางว่า "สลาวตี" (หรือ "สาลวดี" ในฉบับภาษาไทย) หญิงงามเมืองนั้นเมื่อคลอดบุตรชายแล้วก็ให้คนรับใช้นำบุตรไปทิ้งขยะ Jonathan Silk มองว่า เหตุผลที่นางทิ้งบุตรชาย คงเพราะเห็นว่า มีประโยชน์น้อยกว่าบุตรหญิง (ที่จะได้เอามาเลี้ยงเป็นหญิงงามเมืองเหมือนกัน) ส่วน Y.B. Singh อธิบายว่า นางคงเกรงว่า การมีบุตรจะทำให้ชื่อเสียงและรายได้ในฐานะหญิงงามเมืองของนางถดถอย
เอกสารบาลีว่า เมื่อชีวกะถูกมารดานำมาทิ้งไว้บนกองขยะแล้ว อภัยราชกุมาร พระโอรสของพระเจ้าพิมพิสาร เสด็จมาพบเข้า และตรัสถามคนรอบข้างว่า เด็กนี้ยังมีชีวิตอยู่หรือ ผู้คนทูลว่า ยังมีชีวิตอยู่ เจ้าชายอภัยราชกุมารจึงทรงเก็บเด็กนั้นมาเลี้ยง ประทานนามว่า "ชีวกะ" แปลว่า "ผู้มีชีวิต" เอกสารภาษาบาลีกล่าวอีกว่า ชีวกะได้ชื่อที่สองว่า "โกมารภัจจ์" อันแปลว่า "ผู้รับใช้กุมาร" นั้น เนื่องจากพระราชกุมารทรงเลี้ยงดูอุ้มชูมา แต่นักวิชาการแย้งว่า ชื่อนี้น่าจะมีที่มาจากคำเรียกกุมารแพทย์ตามตำราอายุรเวทของอินเดียโบราณ มากกว่า
ส่วนพระวินัยของธรรมคุปตกะและชีวกสูตรของจีนกล่าวว่า ชีวกะเห็นว่า แพทย์ในวังหลวงมีความรู้น้อยกว่าตน จึงเดินทางไปตักษศิลาเพื่อเรียนวิชาแพทย์กับอาจารย์ที่เก่งกาจ
กังหัน
กังหันแก๊ส กังหันไอน้ำ และกังหันน้ำ มักจะมีฝาปิดบริเวณรอบใบกังหัน
เฮอร์คิวลีส
เฮอร์คิวลีส (Hercules) เป็นชื่อโรมันของเทพเจ้ากรีก ชื่อ เฮราคลีส (Heracles) เฮอร์คิวลีส เป็นลูกของเทพซุส และ อัลค์เมนา (มนุษย์) เฮอร์คิวลีส มีภรรยาสองคน: เทพีเมการา (Megara) และ เทพีไดอะไนรา (Deianeira)
ที่มา
ชื่อภาษาละตินของเฮอร์คิวลีสมิได้เป็นชื่อที่แปลงมาโดยตรงจากชื่อกรีก “เฮราคลีส” แต่แปลงมาจากตำนาน อีทรัสคัน “เฮอร์คลี” (Hercle) ซึ่งมาจากชื่อกรีก การตั้งสัตย์สาบานโดยกล่าวชื่อเฮอร์คิวลีส (“เฮอร์คลี!” หรือ “เมเฮอร์คลี!”) เป็นที่นิยมกันในภาษาละตินโบราณ (Classical Latin)
ลัทธินิยมโรมัน
มาร์ค แอนโทนีเปรียบเทียบตนเองกับเฮอร์คิวลีสและยังขยายความว่าเฮอร์คิวลีสมีลูกชายชื่อแอนทอนซึ่งเป็นบรรพบุรุษของแอนโทนี เพื่อเป็นการโต้ตอบอ็อกเทเวียนผู้เป็นศัตรูของมาร์ค แอนโทนีจึงเปรียบตนเองว่าเป็นเทพอพอลโล
จักรพรรดิโบราณมักจะพยายามเลียนแบบลักษณะของเฮอร์คิวลีสเช่นทราจัน ต่อมาจักรพรรดิแห่งจักรวรรดิโรมันโดยเฉพาะจักรพรรดิคอมโมดัส และจักรพรรดิแม็กซิเมียนที่นอกจากจะเปรียบเทียบตนเองกับเฮอร์คิวลีสแล้วก็ยังสนับสนุนลัทธินิยมด้วย ลัทธินิยมเฮอร์คิวลีสเผยแพร่ไปทั่วจักรวรรดิโรมัน ในโรมันอียิปต์เชื่อกันว่าซากวัดที่พบที่โอเอซิสบาฮาริยา (Bahariya Oasis) เป็นวัดที่สร้างสำหรับการบูชาเฮอร์คิวลีส
ตำนานเฮอร์คิวลีส
ในตำนานเทพของโรมัน อัคคา ลาเร็นเทียผู้เป็นเมียน้อยของเฮอร์คิวลีสแต่งงานกับทารูเทียสพ่อค้าฐานะดีมาก่อน เมื่อทารูเทียสเสียชีวิตลาเร็นเทียก็บริจาคทรัพย์สมบัติให้เป็นทาน อีกตำนานหนึ่งลาเร็นเทียเป็นภรรยาของฟอทุลัส
เฮอร์คิวลีสสังหารเมการาผู้ภรรยาและลูก เพื่อจะแก้บาปที่ทำเฮอร์คิวลีสต้องทำภารกิจสิบสองอย่าง (The Twelve Labours of Hercules) ซึ่งเป็นสิ่งที่ยากเกินกว่ามนุษย์ที่จะทำสำเร็จซึ่งเป็นผลที่ทำให้มีชื่อว่าเป็นเทพแห่งภูเขาโอลิมเปีย
ลายกระหนก
ลายกระหนก เป็นลายพื้นฐานหนึ่งที่สำคัญของลายไทยในงานจิตรกรรมไทย มีพื้นฐานจากสามเหลี่ยมชายธง (สามเหลี่ยมมุมฉาก) อาจมีตัวเดียว หรือหลายตัวก็ได้ มักมีฐานมุมแหลมหันไปทางเดียวกัน โดยมีขนาดและสัดส่วนที่แตกต่างกันไป ลายกระหนกที่สำคัญ ได้แก่ กระหนกสามตัว กระหนกเปลว กระหนกใบเทศ จากนั้นก็เป็นกระหนกผักกูด กระหนกกอ เป็นต้น
ความหมาย
ความหมายตามพจนานุกรม ฉบับราชบัณฑิตยสถาน ปี พ.ศ. 2525 ให้ความหมายว่า กระหนก หมายถึงลวดลาย แต่จะสะกดว่า กนก ก็ได้ด้วย, กนก หมายถึงทอง
สมเด็จพระเจ้าบรมวงศ์เธอเจ้าฟ้ากรมพระยานริศรานุวัตติวงศ์ ทรงอธิบายใน พระนิพนธ์สาส์นสมเด็จ ว่า  "กนก" คงใช้เรียกตู้ลายทอง (ตู้ลายรดน้ำ) แล้วเข้าใจผิดไปว่า ลวดลายนั้นเป็น "กนก"
บ่อเกิดแห่งลายไทย
ลายไทยมีบ่อเกิดมาจากธรรมชาติ ได้แก่
กำเนิดของลายกระหนก และกระหนกสามตัว
ต้นแบบของลายกระหนก มาจากหางไหล ซึ่งเป็นลายที่มาจากลักษณะของเปลวไฟ
กระหนกสามตัวเป็นแม่ลาย ถือเป็นแม่แบบของกระหนกทั้งหลาย
ประเภทของลายกระหนก
ลายกระหนกแบ่งเป็นประเภทใหญ่ ๆ ได้ ดังนี้คือ
นอร์มัล์มสตอร์ย
นอร์มัล์มสตอร์ย (Norrmalmstorg; ) เป็นจัตุรัสกลางเมืองในใจกลางของสต็อกโฮล์ม ประเทศสวีเดน จัตุรัสนี้เป็นที่รู้จักจากเหตุการณ์โจรกรรมที่นอร์มัล์มสตอร์ยเมื่อปี 1973 ซึ่งเป็นต้นกำเนิดของกลุ่มอาการสต็อกโฮล์ม
ในเกมกระดาน มอนอพอลี ฉบับสวีเดนมีนอร์มัล์มสตอร์ยเป็นช่องที่แพงที่สุดในเกม
เอเค 47
เอเค-47 เป็นที่รู้จักกันอย่างเป็นทางการว่า อัฟโตแม็ท คาลาชนิคอฟ (Автома́т Кала́шникова; ยังเป็นที่รู้จักกันคือ คาลาชนิคอฟ และ เอเค) เป็นปืนไรเฟิลจู่โจมด้วยกระสุนขนาด 7.62×39มม. ทำงานด้วยระบบแรงดันแก๊ส(gas-operated) ที่ถูกพัฒนาขึ้นในสหภาพโซเวียตโดยนาย มีฮาอิล คาลาชนิคอฟ เป็นอาวุธปืนรุ่นต้นกำเนิดของปืนไรเฟิลตระกูลคาลาชนิคอฟ(หรือ "เอเค") ส่วนตัวเลขท้ายว่า 47 หมายถึงปีที่สร้างปืนรุ่นนี้จนเสร็จสิ้น
งานออกแบบปืนรุ่นเอเค-47 เริ่มต้นขึ้นในปี ค.ศ. 1945 ในปี ค.ศ. 1946 เอเค-47 ได้ถูกนำเสนอสำหรับการพิจารณาคดีทหาร และในปี ค.ศ. 1948 รุ่นที่ยังอยู่ในคลังได้ถูกนำเสนอให้เข้าสู่หน่วยงานปฏิบัติหน้าที่ถูกรับเลือกโดยหน่วยทหารของกองทัพบกโซเวียต การพัฒนาในช่วงแรกของการออกแบบคือ รุ่นเอเคเอ็ส (S—Skladnoy หรือ"พับได้") ซึ่งถูกติดตั้งด้วยพานท้ายปืนที่ทำมาจากเหล็กที่สามารถพับเก็บได้ ในช่วงต้นปี ค.ศ. 1949 เอเค-47 ได้รับการยอมรับอย่างเป็นทางการจากกองทัพโซเวียต และถูกใช้งานโดยรัฐสมาชิกส่วนใหญ่ของกติกาสัญญาวอร์ซอ
แม้ว่าจะผ่านพ้นไป 7 ทศวรรษ แต่ละรุ่นและรูปแบบต่างๆ ยังคงเป็นปืนไรเฟิลที่ได้รับความนิยมและใช้งานกันอย่างแพร่หลายทั่วโลก เนื่องจากด้วยความน่าเชื่อถือภายใต้สภาวการณ์ที่เลวร้าย ต้นทุนการผลิตที่ต่ำเมื่อนำมาเทียบกับอาวุธปืนฝั่งตะวันตกในยุคสมัยเดียวกัน ด้วยสภาพความพร้อมที่จะใช้งานในแทบทุกภูมิภาคทางภูมิศาสตร์และใช้งานที่ง่ายดาย เอเค-47 ได้ถูกผลิตในหลายประเทศและได้แสดงให้เห็นถึงการใช้งานของกองกำลังติดอาวุธ เช่นเดียวกับกองกำลังรบนอกแบบและการก่อการกำเริบทั่วโลก และเป็นพื้นฐานสำหรับการพัฒนาอาวุธปืนประจำตัวของทหารแต่ละบุคคลที่ประจำการในหน่วยต่างๆ อีกมากมายและอาวุธปืนพิเศษ ในปี ค.ศ. 2004 "จากจำนวนอาวุธปืนทั่วโลกประมาณ 500 ล้านกระบอก มีจำนวนราวประมาณ 100 ล้านกระบอกเป็นอาวุธรุ่นตระกุลคาลาชนิคอฟ ซึ่งสามในสี่ส่วนเป็นปืนรุ่นเอเค-47"
ประวัติ
ปืนเอเค-47 ได้รับการออกแบบครั้งแรกในปี พ.ศ. 2484 และพัฒนาจนเป็นรูปแบบมาตรฐานในปี พ.ศ. 2490 เขาก็เห็นว่าไม่ยุติธรรมเลยที่กองทัพนาซีเยอรมันได้ใช้อาวุธปืนอัตโนมัติอันทันสมัยมากมายหลายรุ่น ตั้งแต่ปืนเล็กยาว ปืนกลมือเอ็มพี 40 ปืนกลเบาเอ็มจี 34 และปืนกลเบาเอ็มจี 42 รวมทั้งรถถังยานเกราะอีกมากมาย ในขณะที่กองทัพโซเวียตกลับมีเพียงปืนเล็กยาวโมซิน-นากองท์อันคร่ำครึมาตั้งแต่สมัยก่อนสงครามโลกครั้งที่ 1 รวมไปถึงปืนไรเฟิลกึ่งอัตโนมัติเอสวีที-40กับปืนกลมือ PPSH-41 เท่านั้น ส่วนปืนกลระดับหมู่ก็มีเพียงปืนกลเดกท์ยาร์ยอฟ โดยรถถังยานเกราะกับยุทโธปกรณ์ต่างๆของกองทัพโซเวียตในขณะนั้น ถ้าไม่เป็นของเก่าตกค้างมาจากช่วงสงครามโลกครั้งที่2ส่วนมากก็อยู่ในสภาพเก่าและไม่พร้อมใช้เนื่องจากขาดแคลนงบประมาณซ่อมแซม
ต่อมาภายหลังสงครามโลกครั้งที่ 2 สงบลง กองทัพฝ่ายสัมพันธมิตรต่างได้ยึดอาวุธและเทคโนโลยีทางการทหารของนาซีเยอรมันไปเป็นต้นแบบในการผลิตอาวุธของตนเอง โดยคาลาชนิคอฟเองก็ได้นำรูปทรงของปืนเล็กยาวอัตโนมัติ StG 44 และเอสเคเค-45มาใช้เป็นแบบ ส่วนระบบกลไกบางส่วนนำมาจากปืนเอ็ม1กาแรนด์(M1 Garand )รวมทั้งได้นำกระสุนขนาด 7.62x54 mm. R และ 7.92x33 mm. Kurz มาเป็นต้นแบบในการพัฒนา โดยได้มีการออกแบบและพัฒนาในเรื่องของกระสุนก่อน ซึ่งกระสุนมาตรฐานของกองทัพโซเวียตในขณะนั้นคือกระสุนขนาด 7.62x54 ม.ม.ซึ่งประจำการมาตั้งแต่ปีพ.ศ. 2434 โดยได้นำกระสุนขนาด 7.62x41 ม.ม.ที่มาจากโครงการAS-44มาใช้ทดสอบและมีการพัฒนาปืนไรเฟิลอัตโนมัติขึ้นมาใช้กับกระสุนขนาดนี้ด้วยคือปืนเอเค-46 ซึ่งยังมีรูปทรงคล้ายกับปืนเอสทีจี 44 อยู่มาก แต่เนื่องจากประสิทธิภาพของปืนและกระสุนไม่ดีเท่าที่ควรนักจึงได้มีการปรับปรุงปืนและกระสุนใหม่อีกครั้ง โดยมีการปรับปรุงกระสุนก่อนจนเป็นกระสุนขนาด 7.62x39 ม.ม.ซึ่งได้นำมาใช้ครั้งแรกกับปืนไรเฟิลกึ่งอัตโนมัติเอสเคเอสหรือปืนเซกาเซ ซึ่งเป็นที่รู้จักกันเป็นอย่างดีก่อน พร้อมทั้งนำปืนไรเฟิลอัตโนมัติเอเค-46 มาปรับปรุงระบบกลไกและรูปทรงอีกครั้ง โดยได้เอารูปทรงของปืนเอสเคเอสเข้ามาร่วมในการออกแบบด้วย จนออกมาเป็นปืนเอเค-47 ที่มีรูปทรงอย่างที่เห็นในปัจจุบัน
คุณสมบัติ
ปืนเอเค-47 เองเป็นที่ยอมรับกันว่าเป็นปืนที่มีน้ำหนักพอสมควร มีขนาดใหญ่โตและมีขนาดกระสุนที่น้อย สามารถเลือกทำการยิงได้ 3 โหมด คือ ห้ามไก อัตโนมัติ และกึ่งอัตโนมัต สามารถถอดล้างในสนามได้ง่ายมาก นับเป็นปืนเล็กยาวจู่โจมแบบหนึ่งที่ยังมีการใช้อย่างกว้างขวางทั่วโลก โดยมีการผลิตปืนเอเค-47 และปืนรูปแบบอื่น ๆ ที่พัฒนาโดยใช้ปืนเอเค-47 เป็นต้นแบบเป็นจำนวนมากกว่าปืนเล็กยาวจู่โจมชนิดอื่น ๆ และยังคงมีการผลิตและใช้งานมาจนถึงปัจจุบัน ต่อมาในปีพ.ศ. 2502 ก็ได้มีการนำปืนเอเค-47 มาทำการแก้ไขปรับปรุงระบบกลไกและวิธีการผลิตต่างๆให้ดีขึ้นและเรียกในชื่อใหม่ว่าเอเคเอ็ม (AKM : Avtomat Kalashnikova Modernizirovannyj หรือ Kalashnikov Automatic rifle, Modified) ซึ่งปืนรุ่นนี้จะมีการปั้มขึ้นรูปโครงปืนด้วยเครื่องจักรและมีการทำสัญลักษณ์ด้วยการปั้มดุนแผ่นเหล็กโครงปืนให้เป็นเพียงช่องเล็กๆรวมทั้งมีการดัดแปลงปากลำกล้องให้เป็นรูปเฉียงปากฉลามเพื่อลดอาการสะบัดขึ้นเมื่อทำการยิง ซึ่งผิดกับกระบวนการผลิตของปืนเอเค-47 ที่มีการผลิตด้วยการนำแผ่นเหล็กมาเซาะร่องและปั้มดุนโครงปืนเข้าไปเป็นรูปสี่เหลี่ยมผืนผ้าขนาดใหญ่เหนือช่องใส่ซองกระสุน และปากลำกล้องตัดตรงทำให้เวลายิงด้วยระบบอัตโนมัติ ปืนจะสะบัดเป็นอย่างมาก ส่วนอำนาจการทำลายล้างนั้น ยังถือว่ายังสร้างความเสียหาย เนื่องจากกระสุนขนาด 7.62x39 ในระยะ200-300เมตร ความแรงของกระสุนยังคงที่อยู่เมื่อเข้าสู่เนื้อเยื่อกระสุนทะลุออกไปก่อนที่จะหันเหก่อนแต่ในระยะ 400-500 เมตร รูเข้าประมาณ 8 มิลลิเมตร รูออกอาจจะ 30-40 มิลลิเมตรก็ได้
โคโลญ
โคโลญ (Cologne) หรือ เคิลน์ (Köln) เป็นเมืองใหญ่เป็นอันดับสี่ของประเทศเยอรมนี รองจากเบอร์ลิน ฮัมบวร์ค และมิวนิก และเป็นเมืองใหญ่ที่สุดของรัฐนอร์ทไรน์-เว็สท์ฟาเลิน โคโลญเป็นหนึ่งในเมืองที่เก่าแก่ที่สุดของเยอรมนี สร้างโดยชาวโรมัน มีประวัติศาสตร์ย้อนไปถึง ค.ศ. ​50
เมืองโคโลญตั้งอยู่ริมฝั่งแม่น้ำไรน์ มีอาสนวิหารโคโลญซึ่งเป็นโบสถ์ศาสนาคริสต์นิกายโรมันคาทอลิกที่มีชื่อเสียง มหาวิทยาลัยโคโลญเป็นหนึ่งในมหาวิทยาลัยที่เก่าแก่ที่สุดในทวีปยุโรป และเป็นมหาวิทยาลัยที่ใหญ่เป็นอันดับสองของประเทศ
ตัวเมืองมีพื้นที่ 405.15 ตารางกิโลเมตร มีประชากรนับเฉพาะที่อาศัยในเขตเมือง 998,105 คน (ข้อมูลปี ค.ศ. 2009)
การสนับสนุนการรบ
ในวิชาการทหาร การสนับสนุนการรบ (combat support, ย่อว่า สร.) หมายถึงการสนับสนุนทางยุทธวิธีให้กับหน่วยรบโดยหน่วยทหารอื่นตามที่กำหนดเอาไว้ เพื่อให้หน่วยรบสามารถปฏิบัติหน้าที่ได้สะดวกและปลอดภัยมากยิ่งขึ้น เช่นการทิ้งระเบิดทางอากาศในเขตหลังแนวรบของข้าศึก, การยิงปืนใหญ่สนับสนุนการบุกของหน่วยรบ
เหล่าสนับสนุนการรบได้แก่ทหารปืนใหญ่, ทหารปืนใหญ่ต่อสู้อากาศยาน, ทหารช่าง, ทหารการข่าว เป็นต้น
ยูดาอัครทูต
นักบุญยูดาอัครทูต (Jude the Apostle) หรือนักบุญยูดาสอัครทูต เป็นนักบุญและมรณสักขีในคริสต์ศาสนา เกิดราวก่อนคริสต์ศตวรรษหรือคริสต์ศตวรรษที่ 1 และเสียชีวิตคริสต์ศตวรรษที่ 1 ที่เปอร์เชีย เป็นหนึ่งในอัครทูตของพระเยซู เชื่อกันว่าเป็นองค์เดียวกับยูดา น้องชายของพระเยซู
นักบุญยูดาอัครทูตบางครั้งรู้จักกันในนาม “นักบุญยูดาแห่งยากอบ” หรือ “ธัดเดอัส” ในพันธสัญญาใหม่ หรือบางที่ก็เรียกกันว่า “เลบเบอัส” (Lebbaeus) หรือ “ยูดาส ธัดเดอัส” แม้ว่านักบุญยูดอัครทูตจะมีใช้ชื่อตัวชื่อเดียวกับยูดาส อิสคาริโอทผู้เป็นอัครทูตอีกองค์หนึ่งที่ต่อมาทรยศต่อพระเยซู แต่เป็นนักบุญคนละองค์ชื่อยูดาสเป็นชื่อแบบกรีกที่มาจาก “ยูดาห์” (Judah) ซึ่งเป็นชื่อที่นิยมตั้งกันในบรรดาชาวยิวในสมัยนั้น
คริสตจักรอโพสโตลิกอาร์มีเนียนถือว่านักบุญยูดอัครทูตและนักบุญบาร์โทโลมิวเป็นนักบุญองค์อุปถัมภ์ประจำคริสตจักร ในคริสตจักรโรมันคาทอลิกนักบุญยูดาเป็นนักบุญองค์อุปถัมภ์สถานการณ์ที่หมดหวังและการต่อสู้ที่ไม่มีทางชนะ
นคร เวชสุภาพร
นคร เวชสุภาพร เป็นหัวหน้าวงสตริงคอมโบแกรนด์เอ็กซ์ และเป็นบิดาแท้ๆ ของศักดิ์สิทธิ์ เวชสุภาพร นักร้องชื่อดัง
ประวัติ
นครเกิดเมื่อวันที่ 8 ตุลาคม พ.ศ. 2493 เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ วิทยาลัยบพิตรพิมุข ก้าวเข้าสู่วงการบันเทิงตอน ม.ศ. 5 เมื่อนครได้ก่อตั้งวงสตริงคอมโบแกรนด์เอ็กซ์ ขึ้นมาและเข้าประกวดวงสตริงคอมโบชิงแชมป์ประเทศไทยในปี พ.ศ. 2512, พ.ศ. 2513 และ พ.ศ. 2515 ซึ่งได้รับรางวัลรองชนะเลิศอันดับ 2 และขวัญใจสื่อมวลชนด้วยแนวทางการแต่งตัวที่เข้าตาสื่อ คือแม้จะเล่นเพลงร็อคดุๆ แต่พวกเขาแต่งตัวสุภาพเรียบร้อย ใส่กางเกงขายาวสีดำ เสื้อเชิ้ตสีขาว ผูกเนคไทซึ่งสวนทางกับวงอื่นๆ อย่างเห็นได้ชัดเจน ส่วนรองชนะเลิศอันดับ 1 คือวงมัมมี่ และชนะเลิศคือวงดิอิมพอสซิเบิ้ลของเศรษฐา ศิระฉายา
หลังการประกวด สมาชิกในวงแกรนด์เอ็กซ์บางคนเรียนจบ โดยแต่ละคนแยกย้ายกันไปเรียนต่อในระดับอุดมศึกษา แต่นครยังคงหาสมาชิกวง โดยลงทุนถึงขนาดสละสิทธิ์ไม่เรียนในมหาวิทยาลัยที่สอบเข้าติด แต่เลือกที่จะเรียนในมหาวิทยาลัยเปิดที่เพื่อนนักดนตรีส่วนใหญ่กันอยู่ ทั้งนี้เพื่อความสะดวกในการซ้อมดนตรีและการทำวง
ด้านชีวิตส่วนตัว นครนับถือศาสนาคริสต์ สมรสกับ ธนภรณ์ เวชสุภาพร มีบุตร 3 คน คือ ศักดิ์สิทธิ์ เวชสุภาพร (โต๋) ซึ่งได้รับอิทธิพลทางดนตรีจากนคร และพรรศักดิ์ เวชสุภาพร (เต๋) น้องชายของโต๋ และลูกสาว1คน
นักซิ่งทะยานฟ้า
นักซิ่งทะยานฟ้า (戰龍四驅; GO FOR SPEED) เป็นภาพยนตร์แอนิเมชันการ์ตูนจีนที่ได้รับความนิยมอย่างสูงในทวีปเอเชีย ซึ่งเป็นเรื่องราวเกี่ยวกับการแข่งรถมินิโฟร์วีล (Mini4WD) จากความนิยมดังกล่าว ส่งผลให้มีการจัดทำกิจกรรมแข่งรถมินิโฟร์วีล ที่มีส่วนช่วยเสริมทักษะด้านงานช่าง และวิศวกรรมให้กับเยาวชนในเวลาต่อมา
เนื้อเรื่องย่อ
ดราก้อน ซึ่งเป็นตัวเอกของเรื่อง เป็นผู้ที่ชื่นชอบการเล่นมินิโฟร์วีล โดยปกติแล้ว เขามักออกไปแข่งรถด้วยกันกับพี่ชายอยู่เป็นประจำ และในเวลาต่อมา พี่ชายของเขาได้หายตัวไปอย่างลึกลับ ดราก้อนกับเพื่อนๆจึงร่วมกันออกเดินทางไปยังสนามแข่งต่างๆเพื่อสืบหาพี่ชายที่หายตัวไป
เพลงประกอบ
นักซิ่งทะยานฟ้า ได้มีการจัดทำเพลงประกอบในฉบับภาษาจีน โดยมีเพลงเปิดชื่อ "Soaring Dragon" และเพลงปิด "Go For It" ที่ขับร้องโดย เฮนรี ไล และในฉบับภาษาไทย โดยมีเพลงเปิดชื่อ "นักซิ่งทะยานฟ้า" และเพลงปิด "สู่ฟ้าทะยานฝัน" ที่ขับร้องโดย อาร์ท เวเคชั่น มาประกอบในภาพยนตร์แอนิเมชันชุดนี้
เติน โกปไมเนิร์ส
เติน โกปไมเนิร์ส (Teun Koopmeiners; เกิดวันที่ 28 กุมภาพันธ์ ค.ศ. 1998) เป็นนักฟุตบอลอาชีพชาวดัตช์ ในปัจจุบันเล่นในตำแหน่งกองกลางให้แก่สโมสรอาตาลันตาและทีมชาติเนเธอร์แลนด์
หลังจากที่โกปไมเนิร์สได้เป็นตัวแทนของเนเธอร์แลนด์ในรุ่นเยาวชนมาหลายรุ่น เขาก็มีชื่อติดทีมชาติชุดใหญ่ในการแข่งขันยูฟ่าเนชันส์ลีกเมื่อเดือนสิงหาคม ค.ศ. 2020
ศาลเจ้ายาซากะ
250px|thumb|ศาลเจ้ายาซากะ|right
ศาลเจ้ายาซากะ หรือ ศาลเจ้ากิอง  เป็นศาลเจ้าชินโตในเขตกิองของนครเกียวโต ประเทศญี่ปุ่น เป็นหนึ่งในศาลเจ้าที่เก่าแก่ที่สุดของญี่ปุ่น
การก่อสร้างมีขึ้นในปี พ.ศ. 1199 ต่อมาครั้นต้นยุคเฮอัง ศาลเจ้ายาซากะอยู่ภายใต้พระราชูปถัมภ์ขององค์จักรพรรดิ ใน พ.ศ. 1508 จักรพรรดิมูรากามิ ทรงบัญชาให้มีการขึ้นบัญชีเหตุการณ์สำคัญของเทพารักษ์แผ่นดิน ซึ่งในบัญชีนี้ ในขั้นต้นกล่าวถึงศาลเจ้า 16 แห่ง อีกยี่สิบหกปีให้หลังในปี พ.ศ. 1534 จักรพรรดิอิจิโจโปรดให้เพิ่มศาลเจ้าเข้าไปอีกสามแห่ง และสามปีต่อมาในปี พ.ศ. 1537 จักรพรรดิอิชิโจโปรดให้มีการกลั่นกรองรายชื่อและความเหมาะสมอีกครั้ง ซึ่งในครั้งนี้ได้เพิ่มศาลเจ้าอุเมโนมิยะและศาลเจ้ากิองเข้าไปในบัญชี
โกดี คักโป
โกดี มาแต็ส คักโป (Cody Mathès Gakpo; เกิดวันที่ 7 พฤษภาคม ค.ศ. 1999) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหน้าให้แก่ลิเวอร์พูลในพรีเมียร์ลีก และทีมชาติเนเธอร์แลนด์
ในฐานะผลผลิตจากสถาบันเยาวชนของเปเอสเฟ คักโปเปิดตัวกับทีมชุดใหญ่ของสโมสรในเดือนกุมภาพันธ์ ค.ศ. 2018 ต่อมาในฤดูกาล 2021–22 เขาได้รับรางวัลนักฟุตบอลดัตช์ยอดเยี่ยมแห่งปีหลังจากที่ยิงได้ 21 ประตูจาก 47 เกมการแข่งขันรวมทุกรายการ
คักโปเป็นตัวแทนระดับเยาวชนของทีมชาติเนเธอร์แลนด์ตั้งแต่รุ่นอายุไม่เกิน 18 ปี จนถึงรุ่นอายุไม่เกิน 21 ปี เขาเปิดตัวกับทีมชาติชุดใหญ่ในการแข่งขันฟุตบอลชิงแชมป์แห่งชาติยุโรป 2020 เมื่อเดือนมิถุนายน ค.ศ. 2021
ชีวิตช่วงต้น
คักโปเกิดที่ไอนด์โฮเวนและเติบโตในเขตสตราตึม พ่อของเขาเกิดที่ประเทศโตโกและมีเชื้อสายกานา ส่วนแม่เป็นชาวดัตช์ ใน ค.ศ. 2007 เขาย้ายเข้าไปในสโมสรเยาวชนของเปเอสเฟ โดยได้ก้าวผ่านทีมเยาวชนทั้งหมด
ลิเวอร์พูล
ณ วันที่ 28 ธันวาคม ค.ศ. 2022 คักโปลงนามเข้าร่วมสโมสรฟุตบอลลิเวอร์พูลหลังเปิดตลาดซื้อขายนักเตะในวันที่ 1 มกราคม ค.ศ. 2023 บีบีซี สปอร์ตรายงานว่า เขาตกลงทำสัญญา 5 ปีครึ่ง กับค่าธรรมเนียมที่ระหว่าง 35.4 ถึง 44.3 ล้านปอนด์ (40 ถึง 50 ล้านยูโร) ซึ่งถือเป็นสถิติใหม่ของเปเอสเฟ
ในวันที่ 13 กุมภาพันธ์ ค.ศ. 2023 คักโปทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 2-0 ต่อมา ในวันที่ 18 กุมภาพันธ์ ค.ศ. 2023 คักโปทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 2-0 ต่อมา ในวันที่ 5 มีนาคม ค.ศ. 2023 คักโปยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 7-0 ต่อมา ในวันที่ 17 เมษายน ค.ศ. 2023 คักโปทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 6-1 ต่อมา ในวันที่ 26 เมษายน ค.ศ. 2023 คักโปทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะ เวสต์แฮมยูไนเต็ด ที่ลอนดอนสเตเดียม 2-1 ต่อมา ในวันที่ 28 พฤษภาคม ค.ศ. 2023 คักโปทำประตูที่ 7 ในพรีเมียร์ลีก ในนัดที่ ลิเวอร์พูล เสมอกับ เซาแทมป์ตัน 4-4
ชีวิตส่วนตัว
คักโปนับถือศาสนาคริสต์ เขากล่าวว่า "ผมพยายามอ่านคัมภีร์ไบเบิลทุกวัน ผมสวดภาวนาทุกวัน ผมชอบไปโบสถ์ และผมอ่านหนังสือเกี่ยวกับความศรัทธาหลายเล่ม" ในช่วงฟุตบอลโลก 2022 คักโปกับแม็มฟิส เดอไป เป็นผู้สอนการศึกษาพระคัมภีร์แก่ผู้เล่นเนเธอร์แลนด์ 15 คน
เกียรติยศ
เปเอสเฟ
ส่วนบุคคล
กันตภณ หวังเจริญ
ประวัติ
ในปี พ.ศ. 2559 กันตภณได้เข้าแข่งขันแบดมินตันเยาวชนชิงแชมป์โลก 2016 ประเภทชายเดี่ยว ในรอบ 8 คนสุดท้ายเขาเป็นฝ่ายชนะอู ซ็อง-ฮุน จากเกาหลีใต้ 2-0 เกม ที่คะแนน 21-11, 21-9 และในรอบรองชนะเลิศเขาเป็นฝ่ายแพ้ให้กับซุน เฟย์เซียง จากจีน 2-0 เกม ที่คะแนน 9-21, 13-21 จึงทำให้เขาได้เหรียญทองแดงในรายการนี้
ในเดือนกุมภาพันธ์ พ.ศ. 2560 กันตภณได้เข้าแข่งขันปรินเซส สิริวัณณวรี ไทยแลนด์มาสเตอร์ส 2017 ในประเภทชายเดี่ยว เขาเป็นฝ่ายชนะลี ซี เจีย จากมาเลเซีย 2-1 เกม ที่คะแนน 15-21 21-18 22-20 และผ่านเข้าสู่รอบชิงชนะเลิศ โดยในรอบชิงชนะเลิศเขาเป็นฝ่ายแพ้ทอมมี ซูเกียร์โตซึ่งเป็นมือวางอันดับ 3 ของรายการจากอินโดนีเซีย 0-2 เกม 17-21 11-21 โดยใช้เวลาแข่งขัน 40 นาที
ในเดือนกรกฎาคม พ.ศ. 2560 กันตภณเข้าแข่งขันรายการแบดมินตันชิงชนะเลิศแห่งประเทศไทย ประจำปี 2560 ในรอบเมนดรอว์รอบแรกกันตภณเป็นฝ่ายชนะภูชิชฎ์ อโนทัยสถาพร 2-0 เกม ที่คะแนน 21-4 21-7 ในรอบสองเขาเป็นฝ่ายชนะ จ.ต. อดุลรัชต์ นามกูล ซึ่งเป็นมือวางอันดับ 2 ของรายการ 2-1 เกม ที่คะแนน 13-21 21-13 21-17 จากนั้นในรอบก่อนรองชนะเลิศกันตภณเป็นฝ่ายชนะ ปัณณวิชญ์ ทองน่วม มือวาง 5/8 ของรายการ 2-0 เกม ที่คะแนน 21-14 21-9 และในรอบรองชนะเลิศกันตภณเป็นฝ่ายชนะสัพพัญญู อวิหิงสานนท์ มือวาง 3/4 ของรายการ 2-1 เกม ที่คะแนน 21-19 15-21 21-18 และผ่านเข้าสู่รอบตัดเชือกโดยได้พบกับทนงศักดิ์ แสนสมบูรณ์สุข
ในวันที่ 30 กรกฎาคม กันตภณผ่านเข้าสู่รอบชิงชนะเลิศโดยได้พบกับทนงศักดิ์ แสนสมบูรณ์สุข ซึ่งเป็นมือวางอันดับ 1 ของรายการ โดยกันตภณสามารถเป็นฝ่ายชนะทนงศักดิ์ 2-1 เกม ที่คะแนน 21-17 18-21 22-20 และได้เป็นแชมป์ในประเภทชายเดี่ยวของรายการ
เอเลี่ยน vs พรีเดเตอร์ vs เทอร์มิเนเตอร์
เอเลี่ยน vs พรีเดเตอร์ vs เทอร์มิเนเตอร์ (Aliens versus Predator versus The Terminator) เป็นหนังสือการ์ตูนจากสำนักพิมพ์ดาร์คฮอร์สคอมมิค ที่นำตัวละครดังอย่าง เอเลี่ยน, พรีเดเตอร์ และ เทอร์มิเนเตอร์ มาสู้กัน โดยทางสำนักพิมพ์ ได้จัดพิมพ์ออกมา 4 ฉบับด้วยกัน (ซึ่งจัดจำหน่ายในช่วงเดือน เมษายน ถึง กรกฎาคม ค.ศ. 2000 ที่สหรัฐอเมริกา)
ฉบับนักสะสม
ฉบับย้อนหลัง
พ.ศ. 2550
พุทธศักราช 2550 ตรงกับปีคริสต์ศักราช 2007 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น
การทดสอบเอมส์
การทดสอบเอมส์ (Ames test) เป็นวิธีการทดสอบฤทธิ์ก่อกลายพันธุ์ซึ่งถูกค้นพบโดย ศาสตราจารย์ ดร. บี.เอ็น. เอมส์ และคณะแห่งมหาวิทยาลัยแคลิฟอร์เนีย เบิร์กลีย์ โดยทำการปรับปรุงสายพันธุ์ของแบคทีเรีย Salmonella typhimurium ซึ่งในสภาพปกติจะสามารถสร้างกรดอะมิโนฮิสทิดีนได้เอง ให้กลายเป็นสายพันธุ์ที่ไม่สามารถสร้างกรดอะมิโนฮิสทิดีนได้เอง ซึ่งการกลายพันธุ์ที่เกิดขึ้นนั้นเรียกได้ว่าเป็นลักษณะของการกลายพันธุ์ซ้ำเมื่อนำไปทดสอบกับสารก่อกลายพันธุ์ บริเวณยีนลักษณะนี้จะเรียกว่า hot spot ซึ่งอาจเรียกการกลายพันธุ์ดังกล่าวได้ว่าเป็นการกลายพันธุ์แบบ reverse mutation ในส่วนของแบคทีเรียที่ใช้ในการทดสอบนั้น จะใช้ Salmonella typhimurium ซึ่งมีด้วยกันหลายสายพันธุ์ ทั้ง TA98, TA97, TA100, TA1535 และ TA102 จากการที่การกลายพันธุ์ที่เกิดขึ้นในแบคทีเรียดังกล่าวเป็นแบบ point mutation ของยีนที่สร้างกรดอะมิโนฮีสทิดีนได้ดังนั้นในขั้นตอนของการเก็บสายพันธุ์จึงต้องเติมกรดอะมิโนฮีสทิดินเสมอและนอกจากนี้ เนื่องมาจากในระหว่างที่มีการปรับปรุงสายพันธุ์ เป็นผลให้ยีนที่สร้างไบโอทินเกิดการกลายพันธุ์กระทั่งแบคทีเรียไม่สามารถสร้างไบโอทินได้จึงต้องมีการเติมไบโอทินลงไปในอาหารเลี้ยงเชื้อด้วย
จากหลักการของการทดสอบฤทธิ์ก่อกลายพันธุ์ ด้วยวิธีการทดสอบเอมส์ เป็นผลให้ผู้ศึกษามีความรู้ความเข้าใจในเรื่องการกลายพันธุ์ของแบคทีเรีย
การกลายพันธุ์ (Mutation)
การกลายพันธุ์ คือ การเปลี่ยนแปลงสารพันธุกรรมที่อยู่ภายในสิ่งมีชีวิต และก่อเกิดเป็นลักษณะใหม่ซึ่งต่างไปจากลักษณะเดิมที่มีอยู่ โดยลักษณะดังกล่าวสามารถถ่ายทอดสู่ลูกหลานได้ และเราเรียกสิ่งมีชีวิตที่กลายพันธุ์ว่า mutant
ชนิดของการกลายพันธุ์ มีอยู่ด้วยกัน 2 แบบ
นอกจากนี้ เมื่อเกิดการกลายพันธุ์ จากลักษณะเดิม (อัลลีลปกติ) ไปเป็นลักษณะใหม่ (อัลลีลใหม่) แล้ว ยังมี การกลายพันธุ์ที่ทำให้ลักษณะ ฟีโนไทป์ที่กลายพันธุ์ เปลี่ยนกลับคืนสู่สภาพเดิม ซึ่งก็คือ การกลายพันธุ์กลับ (reward)
ระดับของการกลายพันธุ์
การกลายพันธุ์ ที่มีการเปลี่ยนแปลงสารพันธุกรรมในระดับต่าง ๆ
คุณสมบัติอื่น ๆ
เมื่อมีคุณสมบัติตามที่กล่าวมาแล้ว ยังไม่เพียงพอในการทดสอบ โดยนอกจากแบคทีเรียที่ถูกทำให้เกิดการกลายพันธุ์ขึ้นที่ยีนที่ควบคุมการสร้าง amino acid แล้ว แบคทีเรียที่นำมาทดสอบต้องมีคุณสมบัติอื่น ๆ อีก โดยจะช่วยให้แบคทีเรียมีความไวต่อการเกิดกลายพันธุ์ คือ
วิธีตรวจสอบ
วิธีตรวจสอบฤทธิ์ก่อกลายพันธุ์ ในการทดสอบเอมส์นั้น มี 3 วิธี
แต่ไม่ว่าอย่างไรก็ตามเนื่องจากการทดสอบแบบเอมส์เป็นวิธีระยะสั้น เป็นการตรวจสอบสารก่อกลายพันธุ์เบื้องต้นก่อนที่จะทำการศึกษาในสัตว์ทดลองอื่น ๆ ผลที่ได้จะทำให้สามารถพัฒนาและปรับปรุงสารที่มีประโยชน์แต่ไม่มีฤทธิ์ก่อกลายพันธุ์เพื่อนำไปใช้ในชีวิตประจำวัน
การพิจารณาว่าสารเคมีมีฤทธิ์ก่อกลายพันธุ์จะมีการพิจารณาคุณสมบัติดังต่อไปนี้
อัสแซสซินส์ครีด โครนิเคิล
อัสแซสซินส์ครีด โครนิเคิล เป็นซีรีส์เกมอัสแซสซินส์ครีดที่อยู่ในกราฟิกแบบ 2.5D ในซีรีส์จะประกอบด้วย 3 เกม คือ อัสแซสซินส์ครีด โครนิเคิล: ไชน่า,อัสแซสซินส์ครีด โครนิเคิล: อินเดีย และ อัสแซสซินส์ครีด โครนิเคิล: รัสเซีย ซึ่งทั้งสามเกมพัฒนาโดย Climax Studios และ ยูบิซอฟท์มอนทรีออล รูปแบบการเล่นจะเป็นแบบ side scrolling ดำเนินไปตามแนวด้านข้าง การออกแบบทัศนียภาพในเกมได้แรงบันดาลใจมาจากศิลปะดั้งเดิมตามแต่ละประเทศ เช่น ในอัสแซสซินส์ครีด โครนิเคิล: ไชน่า ได้แรงบันดาลใจมาจากศิลปะพู่กันจีน